અમદાવાદ: લવ જેહાદ્દ અભિયાનની ઊલટી ગંગામાં એક હિંદુ યુવતીએ ગુજરાત હાઈકોર્ટનાં દ્વાર ખટખટાવીને પોતાની મુસ્લિમ ગર્લ ફ્રેન્ડનો કસ્ટડી માગી છે. ૨૩ વર્ષની મુસ્લિમ યુવતીએ હાઈકોર્ટને વારંવાર જણાવ્યું હતું કે તે જામનગરની પોતાની ફ્રેન્ડ સાથે ખુશ છે અને તેની સાથે જ રહેવા માગે છે. તેણે પોતાનાં માતા પિતા સાથે રહેવાનો સ્પષ્ટ ઈનકાર કરી દીધો છે. હાઈકોર્ટ આ બંને યુવતીઓનાં રહસ્યમય સંબંધો સમજવામાં લગભગ નિષ્ફળ ગઈ છે, કારણ કે આ બંને યુવતીઓએ હાઈકોર્ટ સમક્ષ માત્ર એટલું જણાવ્યું છે કે બંને વચ્ચે છેલ્લાં કેટલાંક વર્ષોથી મહિલાઓના પર્સ વેચવાના બિઝનેસના સંદર્ભમાં મિત્રતા છે.